section_heading: Koncept
paragraph_text: Poput svojeg prethodnika My Arms, Your Hearse, Still Life konceptualan je album. Pjevač i gitarist sastava, Mikael Åkerfeldt, objašnjava: "Tematika Still Life nije sotonistička, već antikršćanska. Zvuči prilično naivno kad to kažem na takav način. Radnja se [...] zbiva u davnim vremenima kad je kršćanstvo bilo značajnije nego danas. Glavni je lik protjeran iz svojeg rodnog grada jer nije vjerovao u ono što su vjerovali njegovi sugrađani. Album zapravo započinje kad se on nakon nekoliko godina vraća kako bi se našao sa svojom starom 'draganom'. Naravno, ubrzo se počinju događati mnoge loše stvari unutar, kako ga nazivam na albumu, 'vijeća'. Veliki šefovi grada znaju da se vratio. Počinju se događati mnoge loše stvari. Na određen ga način vide kao licemjera. Skoro da zvuči kao [priča] o đavoljem odvjetniku ili kako god se to već zove."